section_heading: Životopis
paragraph_text: Rodila se 1901. kao kći uglednog zemljoposjednika Bele Jagića i majke Marije r. Mamužić. Ime je dobila po baki po ocu, r. Pertić. U Subotici je završila osnovnu školu i gimnaziju. Medicinu je studirala u Grazu, a završila je 1925. u Beču. Stažirala je u Subotici u javnoj gradskoj bolnici te u ambulantama u Domovima zdravlja u Subotici i Splitu. Rendgenologiju je specijalizirala u Dresdenu, Nordeneyu, Beču i Beogradu. U Beču ju je u specijalizaciji jedan od vodećih svjetskih rendgenologa Guido Holzknecht. 1934./35. radila je u prosvjeti. Predavala je higijenu u subotičkoj gimnaziji. Specijalistički ispit položila je sljedeće godine na Medicinskom fakultetu Sveučilišta u Beču. U isto se vrijeme angažirala se u politiku. Skupa s Katom Poljaković osnovala je Ženski pokret za pravo glasa i pravo kandidiranja žena na izborima i obavljanja svih služba u javnom životu. Vodila je privatnu liječničku ordinaciju u Subotici, u privatnoj kući u Harambašićevoj ulici broj 10., sve do 1947. godine. Na poziv subotičke bolničke uprave organizirala je rendgenološku službu. Osnovala je Odjele za radiološku dijagnostiku, moderni paviljon za rendgenološku dijagnostiku i radioterapiju te Dispanzer za onkologiju te patronažnu službu uz dispanzere. Titulu primarijusa dobila je 1964. godine. Godine 1965. se umirovljuje. Sljedeće godine otišla je na rad u inozemstvo, u njemački grad Bottrop. Dr. Emil Liebman uvrstio ju je u knjigu Istaknuti lekari Subotice.